La Regidoria de Joventut i Infància organitza la 7a Mostra de Documentals de Sagunt
29 de setembre 2020

![](/media/cbonrn1y/44-festival-puntodoc_c.jpg)  
  

La Regidoria de Joventut i Infància de l'Ajuntament de Sagunt ha organitzat un any més una nova edició del Festival puntoDoc. Es tracta de la 7é Mostra de Documentals de Sagunt que en esta ocasió oferirà una selecció de 14 documentals premiats en diferents festivals nacionals i internacionals, i que tindrà lloc del 3 d'octubre a l'1 de novembre en el Casal Jove dle Port de Sagunt.

El regidor de Joventut i Infància, Guillermo Sampedro, ha destacat que, malgrat les circumstàncies actuals, «**per fi traiem cap avant este festival, mantenint només la part de les projeccions, que són el millor de l'any en el panorama internacional i nacional del món del documental**». En esta ocasió, s'ha limitat l'habitual presència d'artistes, entitats i persones rellevants en els documentals a causa de les mesures de seguretat per la covid, així com l'aforament que serà reduït.

 ![](/media/xbbavhcu/44-david-trubea.jpg)

Un altre aspecte destacable d'esta edició és que la meitat de les pel·lícules que es projectaran «**han sigut dirigides per dones, per la qual cosa reforcem la perspectiva de gènere amb la presència de fins a set dones**», ha assenyalat Sampedro, entre elles la visita de Silvia Vidal el 3 d'octubre, tot un referent en el món de l'escalada. A més, el director Marc Serena també realitzarà una visita el 23 d'octubre per a presentar el seu treball _El escritor de un país sin librerías_.

D'altra banda, Sampedro ha assegurat que també es consoliden seccions dedicades al món de la muntanya i l'alpinisme, a la música, a la memòria històrica o a la defensa dels drets humans. «**Esperem que la selecció d'enguany, amb treballs la majoria premiats al seu pas per diferents festivals, agrade al públic i responga amb la seua presència durant les cinc setmanes del festival**», ha afirmat el regidor.

 ![](/media/ylueuunm/44-honeyland.jpg)

El primer documental serà el 3 d‘octubre a les 19h, _Un pas més_, dirigit per l’escaladora Silvia Vidal que conta la seua experipència a soles a Alaska; el 4 d’octubre a les 19h, la nominada als Oscar _Honeyland_, de Tamara Kotevska; el 8 d’octubre a les 19h, _Si me borrara el viento lo que yo canto_, de David Trueba; el 10 d’octubre a les 19h, la nominada als Premis Goya i Forqué, _Aute Retrato_, de Gaizka Urresti; el 11 d’octubre a les 19h, _La amarga derrota de la República_, de Rosa Brines; el 15 d’octubre a les 19h, _Nuestras derrotas_, de Jean Gabriel Périot; el 16 d’octubre a les 19h, _Varados_, d’Helena Taberna; el 17 d’octubre a les 19h, _Buñuel en el laberinto de las tortugas_, de Salvador Simó, Millor film d’animació als Premis del Cinema Europeu i Premis Platino; el 18 d’octubre a les 19h, _Cachada, the opportunity_, de Marlen Viñayo; el 22 d’octubre a les 19h, _El hombre que diseñó España_, d’Andrea G. Beremjo i Miguel Larraya; el 23 d’octubre a les 19h, _El escritor de un país sin librerías_, de Marc Serena; el 25 d’octubre a les 19h, _Serás hombre_, d’Isabel de Campo; el 29 d’octubre a les 19h, _Equilibri_, de Batiste Miguel, i, per últim, l’1 de novembre a les 19h, _Una vida entre las cuerdas_, de Nata Moreno, Millor documental dels Premis Goya i Premis Forqué, sobre la vida del violinista Ara Malikian.

Per a consultar tota la programació, així com la sinopsi i el palmarés dels documentals triats, visiteu el següent [enllaç](https://issuu.com/saguntjove/docs/.doc_2020_v2).

 ![](/media/02xfxbst/44-ara-malikian.jpg)​

*   [](http://www.facebook.com/sharer.php?u=https://aytosagunto.es/va/actualitat/la-regidoria-de-joventut-i-infancia-organitza-la-7a-mostra-de-documentals-de-sagunt/ "Facebook")
*   [](http://twitter.com/share?url=https://aytosagunto.es/va/actualitat/la-regidoria-de-joventut-i-infancia-organitza-la-7a-mostra-de-documentals-de-sagunt/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/la-regidoria-de-joventut-i-infancia-organitza-la-7a-mostra-de-documentals-de-sagunt/ "Linked In")
*   [](mailto:?body=https://aytosagunto.es/va/actualitat/la-regidoria-de-joventut-i-infancia-organitza-la-7a-mostra-de-documentals-de-sagunt/)